Дзяржаўная ўстанова адукацыі

**«**Сямёнавіцкая базавая школа**»**

Уздзенскага раёна

Заданні першага этапу

рэспубліканскай алімпіяды па гісторыі

 Якубоўская Г.Э.,

 настаўнік гісторыі

2020

Алімпіяда па гісторыі

6 клас

1. У Старажытным Егіпце школьнікі пісалі на папірусе. А на чым пісалі школьнікі ў Міжрэччы?

2. Размясціце ў храналагічнай паслядоўнасці:

а) чалавекападобная малпа;

б) **«**чалавек разумны**»**;

в) неандэрталец;

г) **«**чалавек прамахадзячы**»**;

д) **«**чалавек умелы**»**.

3. Чым знакаміты ў гісторыі старажытнасці 1258 г. да н. э.?

4. Як звалі старажытнаегіпецкую царыцу, чыя прыгожая выява захавалася да нашых дзён?

5. Падумайце, калі б жыхару Старажытнага Егіпта падарылі грабніцу, як бы ён да гэтага паставіўся. Растлумачце, чаму вы прыйшлі да такой высновы.

6. З якімі падзеямі звязаны наступныя імёны:

а) Дарый І;

б) Хамурапі;

в) Карл Вялікі;

г) Спартак.

7. Вызначце месца ўзнікнення наступных міфаў і паданняў:

а) міфы пра алімпійскіх багоў;

б) міф пра Асірыса;

в) міф пра Ярылу;

г) легенда пра Ромула і Рэма.

8. Суаднясіце краіны з іх дасягненнямі ў галіне культуры:

|  |  |
| --- | --- |
| 1) Старажытны Егіпет; | а) алфавіт; |
| 2) Вавілон;  | б) піраміды; |
| 3) Фінікія | в) пурпурная афарбоўка; |
|  | г) клінапіс; |
|  | д) іерогліфы; |
|  | е) **«**вісячыя сады**»** |

9. Пералічыце сем цудаў свету.

10. Растлумачце крылатыя выразы:

а) **«**Гусі Рым выратавалі**»**;

б) **«**Пірава перамога**»**;

в) **«**Жарэбя кінута**»**.

11. Растлумачце наступныя тэрміны і паняцці: бенефіцый, археалогія, сатрап, жрэц, дзесяціна.

12. Раскажыце пра Аляксандра Македонскага.

Алімпіяда па гісторыі

1. Клас

1. Выберыце багоў і багінь беларускай міфалогіі. Каго яны апякалі? (Ярыла, Зеўс, Пярун, Афрадыта, Лёля, Вялес, Цёця)

2. Якія ўсходнеславянскіяплямёны насялялі тэрыторыю Беларусі ў Раннім сярэдневякоўі?

3. Пры якім князі Полацкае княства дасягнула свайго найвышэйшага росквіту?

а) Ізяслаў; б) Усяслаў Чарадзей; в) Брачыслаў.

Раскажыце пра яго.

4. Адкажыце на пытанні:

 а) Кім была надрукавана першая кніга ў Еўропе?

б) Як называлася рыцарская арганізацыя манаскага тыпу?

в) Як называлі намесніка мангола-татарскага хана на Русі?

г) Якой хрысціянскай святой быў прысвечаны храм, адзін з прыгажэйшых будынкаў Канстанцінопаля?

д) Як называлі спецыяльна абучаных рабоў, якія змагаліся на арэне на пацеху публіцы?

5. Размясціце ў храналагічнай паслядоўнасці:

а) пачатак Стогадовай вайны;

б) Вердэнскі дагавор;

в) адкрыццё Калумбам Амерыкі;

г) першае ўпамінанне пра Полацк;

д) Грунвальдская бітва.

6. Растлумачце наступныя тэрміны і паняцці: Рэканкіста, мануфактура, феод, дзядзінец, палюддзе.

7. Што азначаюць выразы: **«**пайсці ў Каносу**»**, **«**перайсці Рубікон**»**? Растлумачце іх паходжанне.

8. У якога народа ўпершыню ўзнікла вера ў аднаго бога?

а) у егіпцян; в) у індыйцаў;

б) у яўрэяў; г) у кітайцаў.

9. Растлумачце, чым вядомы ў гісторыі:

а) цар Саламон –

б) Канфуцый –

в) Мухамед –

10. Назавіце імя і справы першай беларускай асветніцы.

**Алімпіяда па гісторыі**

1. **клас**

1. Закрэсліце ў кожным радзе лішняе:

а) лютэранства, кальвінізм, праваслаўе, англіканства;

б) Ф. Магелан, Х. Калумб, Б. Дыяш, Э. Картэс;

в) М. Сервантэс, Л. Медычы, Т. Мор, У. Шэкспір.

2. Працягніце пералік найбольш вядомых дзеячаў эпохі Адраджэння ў галіне мастацтва:

а) Леанарда да Вінчы;

б) …

в) …

3. Адкажыце на пытанні:

а) Як звалі бога вайны ў старажытных рымлян?

б) Хто стварыў **«**Дыскабола**»**?

в) Які князь вераломна захапіў у 882 г. Кіеў і аб’яднаў пад сваёй уладай велізарную тэрыторыю ад Белага да Чорнага мора?

г) Як узнагароджвалі пераможцаў Алімпійскіх гульняў?

д) Адкуль пайшло слова байкот? Што яно азначае?

4. ВКЛ дасягнула найвышэйшага ўздыму пры княжанні:

а) Вітаўта;

б) Гедыміна;

в) Ягайлы.

Раскажыце пра гэтага князя.

5. Ці згодны вы з наступнымі сцвярджэннямі (так, не)? Калі не, тады зрабіце іх правільнымі.

а) Гатычны храм – гэта вялікі масіўны будынак з высокімі вежамі і паўкруглымі аркамі, ён падобны на крэпасць.

б) Пачынальнікам Рэфармацыі ў Швейцарыі быў Марцін Лютэр.

в) Сярэдневяковыя цэхі – гэта вялікія вытворчыя будынкі.

6. Растлумачце наступныя тэрміны і паняцці: Юр’еў дзень, Адраджэнне, арабескі, мястэчкі, веча.

7. Хто сказаў такія словы:

а) **«**Парыж варты імшы**»**;

б) **«**Каштоўнасць зерня вызначаецца яго ўраджайнасцю; каштоўнасць чалавека – той карысцю, якую ён можа прынесці да сябе падобным**»**.

8. Які выраб беларускага майстра ХІІ ст. увайшоў у сусветную скарбонку шэдэўраў ювелірнага мастацтва? Назавіце прозвішча гэтага майстра.

**Алімпіяда па гісторыі**

1. **клас**

1. Хто напісаў карціну **«**Тайная вячэра**»**? Колькі асоб намаляваў на ёй мастак?

2. Калі быў прыняты другі ў Еўропе закон аб свабодзе веры пасля ІІІ Статута ВКЛ? Як ён называўся?

а) Вялікая хартыя вольнасцей;

б) Нанцкі эдыкт;

в) Вердэнскі дагавор.

3. Назавіце тэрмін па яго вызначэнні:

а) Адваяванне зямель у арабаў хрысціянскім насельніцтвам – …

б) Малітоўны дом мусульман – …

в) Кіраўнік войска ў Вялікім Княстве Літоўскім – …

4. Якая падзея ўвайшла ў гісторыю пад назвай **«**Варфаламееўская ноч**»**?

5. Храмы Святой Сафіі былі пабудаваны ў:

а) Вавілоне; д) Канстанцінопалі;

б) Ноўгарадзе; е) Маскве;

в) Пскове; ж) Кіеве.

г) Полацку;

6. Назавіце кіраўніка паўстання 1794 г. у Рэчы Паспалітай. Раскажыце пра яго.

7. Што аб’ядноўвае гэтыя імёны: Мікалай Радзівіл Чорны, Сымон Будны, Васіль Цяпінскі?

8. Растлумачце наступныя тэрміны і паняцці: ліберум вета, гуманізм, Смута, чартызм, Асветніцтва.

9. Які храм быў пабудаваны Іванам Грозным у гонар узяцця Казані?

10. Хто ўстанавіў першую імперыю ў Францыі ў 1804 г.? Што вы ведаеце пра гэту асобу?

11. **«**Дзяржава – гэта я**»**, – заявіў аднойчы Людовік ХІV. Што гэта азначала? Які дзяржаўны лад характарызуе такое выказванне?